Source: http://www.bihon.ro/victorie-importanta-pentru-voleibalistele-de-la-csm-lugoj/1232046
Timestamp: 2018-12-09 22:30:22+00:00

Document:
Victorie importanta pentru voleibalistele de la CSM Lugoj - BIHON
Victorie importanta pentru voleibalistele de la CSM Lugoj
la	13. ianuarie 2013 19:04
CSM Lugoi a trecut cu un categoric 3 - 0 de colegele de la Medicina Tg Mureş
Voleibalistele de la CSM Lugoj au reuşit să învingă formaţia Medicina Târgu Mureş şi păstrează şanse reale de a accede în play-off-ul campionatului. Victoria a fost una clară, cu 3 – 0, important este că jocul prestat de voleibaliste a fost unul foarte bun.
CSM Lugoi a trecut cu un categoric 3 – 0 de colegele de la Medicina Tg Mureş, echipă ce era situată cu două locuri mai sus în clasamentul campionatului, seturile au fost câştigate la 21, la 10, respectiv 23.
Obţinerea acestui rezultat oferă şansa de care avea nevoie Lugojul pentru a mai spera la o calificare în play-off şi lupta pentru unul dintre primele opt locuri ale clasamentului.
“Aveam nevoie de această victorie, în primul rând pentru a rămâne în lupta pentru play-off”, a declarat antrenorul lugojencelor Bogdan Paul, pentru Radio Timişoara. Vorbind despre deplasarea extrem de dificilă din etapa viitoare, la CSM Bucureşti, tehnicianul a mai declarat: “Nu-mi fac mari speranţe pentru această partidă dar important este să jucăm bine”.
Taguri: CSM Lugoj, Medicina Targu Mures, victorie, voleibaliste

References: CSM 
 CSM 

CSM 
 CSM 

CSM 
 CSM 
 CSM